cyanic-selkie/wikianc huggingface dataset:
টি এম সুন্দররাজন
টি এম সুন্দররাজন (১৯২২-২০১৩) ভারতের তামিল চলচ্চিত্র জগতের একজন নামকরা গায়ক ছিলেন। পঞ্চাশের দশকে কর্মজীবন শুরু করা সুন্দররাজন মনয়ঙ্গত সুব্রমণিয়ন বিশ্বনাথনের সুর করা প্রায় সাড়ে চারশো চলচ্চিত্রে গান গেয়েছেন ১৯৭০-এর দশক পর্যন্ত, তন্মধ্যে তামিল ছাড়াও তেলুগু, কন্নড় এবং মালয়ালম ভাষার চলচ্চিত্রও ছিলো তবে ওগুলো মনয়ঙ্গত সুব্রমণিয়ন বিশ্বনাথনের সুর করা ছিলোনা, তার সুর করা শুধু তামিল গান ছিলো। তামিল চলচ্চিত্র জগতের মহানায়ক শিবাজি গণেশন এবং এমজিআরের চলচ্চিত্রে সুন্দররাজন গান গাইতেন এবং জনপ্রিয়তা অর্জন করতেন। সুন্দররাজনের সহ-শিল্পী হিসেবে এল আর ঈশ্বরী, পি সুশীলা এবং এস জনকী থাকতেন যারাও খ্যাতিমান সঙ্গীত শিল্পী ছিলেন সেই আগেকার যুগের। তিনি দক্ষিণ ভারতের প্রায় সব ভাষায় গাইলেও মূলত তামিল ভাষার গানই বেশি গেয়েছেন।
তার পুরোনাম ছিলো তোগুলাবা মিনাচ্চি আইয়ানগর সুন্দররাজন, ১৯২২ সালে মাদুরাইতে জন্ম নেওয়া এই মহীয়ান শিল্পী ১৯৪৬ সালে ২৪ বছর বয়সে বিয়ে করেছিলেন সুমিত্রা নামের এক কিশোরীকে, এবং তাদের ছয় ছেলেমেয়ে ছিলো। ২০১৩ সালে ৯১ বছর বয়সে বার্ধ্যকজনিত কারণে পরলোক গমন করেন এই কালজয়ী কণ্ঠশিল্পী।
মহিউদ্দিন আহমেদ (মুন্সীগঞ্জের রাজনীতিবিদ)
মহিউদ্দিন আহমেদ (জন্ম: ১০ মে ১৯৪১) বাংলাদেশের মুন্সীগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন মুন্সীগঞ্জ-৪ আসনের সংসদ সদস্য ছিলেন।
প্রাথমিক জীবন
মহিউদ্দিন ১০ মে ১৯৪১ সালে মুন্সীগঞ্জের বাংলাবাজার ইউনিয়নের কাইজ্জার চর গ্রামে জন্মগ্রহণ করেন। তার পিতা ওসমান গনি ও মাতা মলুদা বেগম। তিনি ১৯৬১ সালে মুন্সীগঞ্জ বহুমুখী উচ্চবিদ্যালয় থেকে এসএসসি পাশ করে সরকারী হরগঙ্গা কলেজ থেকে এইচএসসি ও স্নাতক পাশ করেন। পরবর্তীতে তিনি ঢাকা বিশ্ববিদ্যালয়ে লেখাপড়া করেন।
রাজনৈতিক জীবন
মহিউদ্দিন তিনবার কেন্দ্রীয় ছাত্রলীগের ক্রীড়া সম্পাদক ছিলেন। তিনি মুন্সীগঞ্জ জেলা আওয়ামী লীগ সভাপতি ও মুন্সীগঞ্জ জেলা পরিষদ চেয়ারম্যান। শেখ মুজিবুর রহমানের চীফ সিকিউরিটি অফিসার ছিলেন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও মুক্তিযুদ্ধসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন মুন্সীগঞ্জ-৪ আসন থেকে সংসদ সদস্য নির্বাচিত হন।
জানেল কারি
জানেল কারি মূলত ইলিনয়ের ক্যান্টনে বসবাসকারী একজন পুরস্কারপ্রাপ্ত ভূগোলবিদ এবং শিক্ষিকা।
কর্মজীবন
কারি ১৯৭৭ সালে বেথেল কলেজ (বর্তমানে বেথেল বিশ্ববিদ্যালয় ) থেকে উচ্চ সম্মান সহ স্নাতক হন, রাষ্ট্রবিজ্ঞানে বিএ (কলায় স্নাতক) অর্জন করেন। এরপর তিনি মিনেসোটা বিশ্ববিদ্যালয় থেকে ভূগোল বিষয়ে এমএ এবং পিএইচডি অর্জন করেন। কারি তার ক্যারিয়ার শুরু করেছিলেন ১৯৮৫ সালে সেন্ট্রাল কলেজে (আইওয়া), সেখানে তিনি ভূগোলের শিক্ষক ছিলেন। তিনি ১৯৯৬ সালে ক্যালভিন কলেজে চলে আসেন এবং গবেষণা এবং বৃত্তি বিভাগের ডিন হিসাবে প্রশাসনিক পদে উন্নীত হওয়ার পরে ২০০০ সাল অবধি পুরো সময়েই শিক্ষকতা করেন।
জেনেল কারির প্রকাশিত গবেষণা, প্রবন্ধ এবং ব্লগ পোস্টগুলির বেশিরভাগ তার ওয়েবসাইট https://www.janelcurry.com এ পাওয়া যাবে।
সম্মাননা
ক্যারি তার ক্যারিয়ারে তিনবার ফুলব্রাইট স্কলার হিসাবে খ্যাত হয়ে অনন্য বৈশিষ্ট্য অর্জন করেছেন। ক্যালভিন কলেজে থাকাকালীন, ২০০৮ থেকে ২০১২ সাল পর্যন্ত তিনি রাজনৈতিক, সামাজিক এবং অর্থনৈতিক চিন্তাধারার উপর খ্রিস্টান দৃষ্টিভঙ্গি বিষয়ক গ্যারি এবং হেনরিয়েটা বাইকার চেয়ার অধিকারী ছিলেন। তিনি পিউ ইভানজেলিকাল স্কলারদের কাছ থেকে ফেলোশিপও পেয়েছিলেন।
অন্যান্য পুরস্কার মধ্যে অন্তর্ভুক্ত রয়েছে:
শানতুং
শানতুং ( ফিনিন Shāndōng) গণপ্রজাতন্ত্রী চীনের একটি উপকূলীয় প্রদেশ। এটি পূর্ব চীন অঞ্চলের অন্তর্ভুক্ত।
চীনা সভ্যতার শুরু থেকেই চীনের ইতিহাসে, বিশেষ করে পীত নদীর ভাটি অঞ্চলে, শানতুং প্রধান একটি ভূমিকা পালন করেছে। এটি তাওবাদ, বৌদ্ধধর্ম ও কনুফুসিয়াসবাদের গুরুত্বপূর্ণ সাংস্কৃতিক ও ধার্মিক কেন্দ্রস্থল হিসেবে পরিচিত। শানতুঙের থাই পর্বত তাওবাদের সবচেয়ে সম্মানিত পর্বত এবং বিশ্বের সবচেয়ে পুরনো যেসমস্ত ধর্মকেন্দ্রগুলিতে আজ পর্যন্ত অবিরতভাবে ধর্মচর্চা হয়ে আসছে, তাদের মধ্যে একটি। প্রাদেশিক রাজধানী চিনান শহরের দক্ষিণে যে বৌদ্ধ মন্দিরগুলি আছে সেগুলি একসময় চীনের সর্বপ্রধান বৌদ্ধধর্মচর্চার স্থল ছিল। এই প্রদেশের ছুফু শহরেই কনফুসিয়াসের জন্ম হয়, এবং পরে এটি কনফুসিয়াসবাদের কেন্দ্র হিসেবে প্রতিষ্ঠিত হয়।
শানতুং প্রদেশটি ঐতিহাসিকভাবে এবং আধুনিককালেও উত্তর-দক্ষিণ ও পূর্ব-পশ্চিমে প্রসারিত বাণিজ্যপথগুলির সঙ্গমস্থলে অবস্থিত, যা প্রদেশটিকে একটি অর্থনৈতিক কেন্দ্র হিসেবে প্রতিষ্ঠা পেতে সাহায্য করেছে। ১৯শ শতকের শেষভাগে রাজনৈতিক অস্থিরতা ও অর্থনৈতিক মন্দাতে পতিত হওয়া এই প্রদেশটি বর্তমানে চীনের সবচেয়ে জনবহুল ও সমৃদ্ধ প্রদেশের একটি। এটি বর্তমানে চীনের ৩য় সর্বোচ্চ সম্পদশালী প্রদেশ, যার মোট অভ্যন্তরীণ উৎপাদন ৯৬৭ বিলিয়ন ডলার।
ভুটান জাতীয় ফুটবল দল
ভুটান জাতীয় ফুটবল দল (Bhutan national football team) হচ্ছে আন্তর্জাতিক ফুটবলে ভুটানের প্রতিনিধিত্বকারী পুরুষদের জাতীয় দল, যার সকল কার্যক্রম ভুটানের ফুটবলের সর্বোচ্চ নিয়ন্ত্রক সংস্থা ভুটান ফুটবল ফেডারেশন দ্বারা নিয়ন্ত্রিত হয়। এই দলটি ২০০০ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৮২ সালের ১লা এপ্রিল তারিখে, ভুটান প্রথমবারের মতো আন্তর্জাতিক খেলায় অংশগ্রহণ করেছে; নেপালের কাঠমান্ডুতে অনুষ্ঠিত উক্ত ম্যাচে ভুটান নেপালের কাছে ৩–০ গোলের ব্যবধানে পরাজিত হয়েছে।
১৫,০০০ ধারণক্ষমতাবিশিষ্ট চাংলিমিথাং স্টেডিয়ামে ড্রাগন বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভুটানের রাজধানী থিম্পুতে অবস্থিত। বর্তমানে এই দলের ম্যানেজারের দায়িত্ব পালন করছেন পেমা দর্জি এবং অধিনায়কের দায়িত্ব পালন করছেন থিম্পু সিটির মধ্যমাঠের খেলোয়াড় কর্মা শেদ্রুপ শেরিং।
ভুটান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও ভুটান এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি চ্যালেঞ্জ কাপে ভুটান এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে গ্রুপ পর্বে অংশগ্রহণ করা।
চেনচো গেইলশেন, চিমি দর্জি, ওয়াঙ্গায় দর্জি, শেরিং দর্জি এবং পাসাং শেরিংয়ের মতো খেলোয়াড়গণ ভুটানের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের সেপ্টেম্বর মাসে প্রকাশিত র‌্যাঙ্কিংয়ে ভুটান তাদের ইতিহাসে সর্বোচ্চ অবস্থান (১৫৯তম) অর্জন করে এবং ২০১৪ সালের নভেম্বর মাসে প্রকাশিত র‌্যাঙ্কিংয়ে তারা ২০৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভুটানের সর্বোচ্চ অবস্থান হচ্ছে ১৮৪তম (যা তারা ১৯৮২ সালে অর্জন করেছিল) এবং সর্বনিম্ন অবস্থান হচ্ছে ২৩৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
২০১৮ নোয়াখালী গণধর্ষণ
ধানের শীষে ভোট দেওয়াকে কেন্দ্র করে ২০১৮ সালের ৩০ ডিসেম্বর রাতে বাংলাদেশের নোয়াখালী জেলার সুবর্ণচর উপজেলার চরজুবলী ইউনিয়নের মধ্য বাগ্যার গ্রামে স্বামী সন্তানকে বেঁধে রেখে এক গৃহবধূকে (৩২) গণধর্ষণ করা হয়   । নির্যাতনের শিকার নারী পারুল জানান ঘটনার সঙ্গে জড়িতরা সবাই একই এলাকার চরজুবলী ইউনিয়ন পরিষদের সাবেক সদস্য রুহুল আমিনের লোক। তারা সবাই নির্বাচনে নৌকার পক্ষে কাজ করেছেন। ভোটের দিন আসামিরা তাকে নৌকায় ভোট দিতে বলেন। তিনি তাতে রাজি না হলে এ নিয়ে তর্কাতর্কির একপর্যায়ে যুবকেরা তাকে দেখে নেওয়ার হুমকি দেন। এরপর ওই দিন রাতে বাড়িতে গিয়ে তারা মারধর ও ধর্ষণ করেন ।
বর্ণনা
নোয়াখালীর সুবর্নচর উপজেলার ৫ নং চরজুবলী ইউনিয়নের ৪নং ওয়ার্ডের মো: সিরাজ উদ্দিনের স্ত্রী পারুল আক্তার ভোট দিতে যায়। এ সময় ১০/১৫ জন তাকে ঘিরে ধরে নৌকা মার্কায় ভোট দেয়ার জন্য কিন্তু তিনি ধানের শীষ ভোট দেন । এ নিয়ে তাদের মধ্যে কথা কাটাকাটি হয়।
রবিবার রাত ১২ টার দিকে আওয়ামী লীগ নেতা সাবেক মেম্বার রুহুল আমিনের নেতৃত্বে ৮-১০ জনের একদল সন্ত্রাসী দরজা ভেঙে ঘরে ঢুকে অস্ত্রের মুখে জিম্মি করে স্বামীকে বেঁধে রেখে স্ত্রীকে পালাক্রমে ধর্ষণ করে চলে যায়। এতে তার স্ত্রী অচেতন হয়ে পড়েন। এক পর্যায়ে সন্ত্রাসীরা গৃহবধুর গলা কেটে হত্যার পরিকল্পনা করলে তিনি সন্ত্রাসীদের হাত পা ধরে কান্নাকাটি করে জীবন ভিক্ষা চান। ফলে সন্ত্রাসীরা তাকে হত্যা না করেই ভোর ৫টার দিকে পুকুর ঘাটে ফেলে যায়। ধর্ষকেরা চলে যাওয়ার পর পরিবারের অন্য সদস্যদের চিৎকারে প্রতিবেশীরা এসে তাদের উদ্ধার করে। পরে ধর্ষিতাকে আহত অবস্থায় নোয়াখালী জেনারেল হাসপাতালে ভর্তি করা হয়।
মোঃ নাজিমুদ্দিন
মোঃ নাজিমুদ্দিন (পিএসসি) বাংলাদেশ সেনাবাহিনীর একজন সাবেক লেফটেনেন্ট জেনারেল। তিনি জেনারেল অফিসার কমান্ডিং, আর্মি ট্রেনিং অ্যান্ড ডক্ট্রাইন কমান্ড (জিওসি) এ সর্বশেষ নিযুক্ত ছিলেন।
কর্মজীবন
তিনি ৮ম বিএমএ দীর্ঘ মেয়াদী কোর্সে বাংলাদেশ সেনাবাহিনী তে কমিশন লাভ করেন। । যশোর এরিয়া কমান্ডার হিসাবে দায়িত্ব পালন করেন এবং বাংলাদেশ সেনাবাহিনীর প্রধান জেনারেল স্টাফ (সিজিএস) হিসাবে দায়িত্ব পালন করেন।
১৯৮৩ সালে সেনাবাহিনীতে কমিশন পাওয়া মেজর জেনারেল (বর্তমানে লেফটেনেন্ট জেনারেল) মোঃ নাজিমুদ্দিন ৫৫ পদাতিক ডিভিশনের জিওসি হওয়ার আগে বাংলাদেশ আনসার ও গ্রাম প্রতিরক্ষা বাহিনী র মহাপরিচালকের দায়িত্বও পালন করেছেন।
তিনি মিরপুর ক্যান্টনমেন্টের ডিফেন্স সার্ভিসেস কমান্ড অ্যান্ড স্টাফ কলেজের (ডিএসসিএসসি) ডিরেক্টরিং স্টাফ হিসেবেও দায়িত্ব পালন করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি), মিরপুর ক্যান্টনমেন্টের স্নাতক।
আরও দেখুন
বাংলাদেশ সেনাবাহিনী
কাঠিন্য মাত্রা
থাম্ব|মোজ স্কেল কাঠিন্য মাত্রা কোন বস্তু কি পরিমাণ শক্ত তা পরিমাপের একটি স্কেল হল কাঠিন্য মাত্রা(স্কেল)। কাঠিন্য মাত্রার প্রবর্তকের নামানুসারে এটিকে মোজ'এর মাত্রা বা মোজ স্কেলও (Mohs scale) বলা হয়ে থাকে।
এই মাত্রাটি প্রণয়ন করা হয়েছে কোন বস্তু অন্য কোন বস্তুতে আঁচড় কাটতে পারে, তার ভিত্তিতে। মোজ'এর কাঠিন্য মাত্রার কোনো একটি পদার্থ ক্রমানুসারে পূর্ববর্তী সব পদার্থের উপরে আঁচড় কাটতে পারে।
ট্যাজিকাফ্লুএফেকোটোকোডা= ১. ট্যালক ২. জিপসাম ৩. ক্যালসাইট ৪. ফ্লুওরাইট ৫. এপিটাইট ৬. ফেল্ডস্পার ৭. কোয়ার্টজ ৮. টোপাজ ৯. কোরান্বাডাম ১০. ডায়মন্ড
কাঠিন্য মাত্রার ১০টি পদার্থের তালিকা নিম্নের প্রদত্ত হলো।
এতে সবচেয়ে নরম হল ট্যালক এবং সবচেয়ে কঠিন হল ডায়মন্ড। আমাদের হাতের নখের কাঠিন্য হল ২।৫।
তথ্যসূত্র
Härte
লিসিপ্রিয়া কাংগুজাম
লিসিপ্রিয়া কাংগুজাম একজন ভারতীয় শিশু পরিবেশ কর্মী। তিনি পৃথিবীর সর্বকনিষ্ঠ পরিবেশ কর্মীদের মধ্যে অন্যতম। তিনি স্পেনের মাদ্রিদে অনুষ্ঠিত জাতিসংঘ জলবায়ু পরিবর্তন সম্মেলন ২০১৯-এ অংশ নেন এবং বিশ্ব নেতৃবৃন্দকে জলবায়ু পরিবর্তন রোধে অবিলম্বে কার্যকর পদক্ষেপ নেওয়ার আহ্বান জানান। ভারতে পরিবেশ দূষণের উচ্চ মাত্রা রোধে নতুন আইন পাশ এবং বিদ্যালয়ের পাঠ্যক্রমে জলবায়ু পরিবর্তনের বিষয়টি অন্তর্ভুক্তির জন্য লিসিপ্রিয়া ২০১৮ সাল থেকে প্রচারণা চালিয়ে যাচ্ছেন।
নাজিমুদ্দিন
নাজিমুদ্দিন দ্বারা বোঝানো হতে পারে:
শাং-চি অ্যান্ড দ্য লেজেন্ড অব দ্য টেন রিংস
শাং-চি অ্যান্ড দ্য লেজেন্ড অব দি টেন রিংগস হলো ২০২১ সালে মুক্তিপ্রাপ্ত আমেরিকান সুপারহিরো চলচ্চিত্র যা মার্ভেল কমিক্স এর ভিত্তি করে নির্মিত এবং শাং-চ চরিত্রে কেন্দ্রিত। চলচ্চিত্রটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি মোশন পিকচার্স দ্বারা পরিবেশিত। এটি হলো মার্ভেল সিনেম্যাটিক ইউনিভার্স (এমসিইউ) এর ২৫তম চলচ্চিত্র। চলচ্চিত্রটির পরিচলনায় রয়েছেন ডেস্টিন ড্যানিয়েল ক্রেটন, যিনি ডেবিড ক্যালাহাম ও অ্যান্ড্রু লানহাম এর সহযোগিতায় চলচ্চিত্রের চিত্রনাট্য রচনা করেছেন। চলচ্চিত্রটির শ্রেষ্ঠাংশে শাং-চি চরিত্রে সিমু লিউ এর পাশাপাশি রয়েছেন আকওয়াফিনা, মেঙ'এর ঝাং, ফালা চেন, ফ্লোরিনা মানটিয়ানু, বেনেডিক্ট ওয়ং, মিশেল ইয়ো, বেন কিংসলি এবং টনি লিউং। চলচ্চিত্রে শাং-চি বাধ্য হয় তার অতীতের সাথে মুখোমুখি হতে যখন তার বাবা ও টেন রিংস সংঘঠনের নেতা, ওয়েনয়ু (লিয়াং) শাং-চি এবং তার কন্যা সাইয়ালিং (ঝাং) কে একটি পৌরাণিক গ্রামের অনুসন্ধানের জন্য তার কাছে নিয়ে আনে।
২০০১ সালে শাং-চি ভিত্তিক একটি চলচ্চিত্রের প্রযোজনা আরম্ভ হয়, কিন্তু ২০১৮-এর ডিসেম্বরে ক্যালাহ্যামের নিয়োযোগ পর্যন্ত কাজ গতিবেগে শুরু হয়নি। ক্রেটন ২০১৯-এর মার্চে সংকল্পটির সাথে যুক্ত হন এবং একজন এশিয়ান মুখ্য চরিত্রের সাথে প্রথম মার্ভেল চলচ্চিত্র হিসেবে উন্নয়নে এটি গতিবৃদ্ধি লাভ করে। চলচ্চিত্রের নাম এবং প্রধান অভিনয়শিল্পীর তালিকাটির জুলাইয়ে ঘোষণা দেওয়া হয়, যা চলচ্চিত্রের টেন রিংস সংঘঠন এবং এটির নেতা ওয়েনয়ু এর সাথে সম্পর্ক প্রকাশ করে এবং সংঘঠনটি পূর্বে এমসিইউ এ আবির্ভূত হয়। শাং-চি অ্যান্ড দ্য লেজেন্ড অব দ্য টেন রিংস হলো প্রথম মার্ভেল স্টুডিওজ চলচ্চিত্র যার সাথে একজন এশিয়ান পরিচালক এবং প্রধানত একটি এশিয়ান অভিনয়শিল্পীদের দল সংযুক্ত। ২০২০ সালের ফেব্রুয়ারিতে সিডনিতে চিত্রগ্রহণ আরম্ভ হয়, কিন্তু কোভিড-১৯ এর বৈশ্বিক মহামারীর কারণে মার্চে থামানো হয়। অক্টোবরে সম্পন্নের পূর্বে আগস্টে প্রযোজনা পুনরারম্ভ করা হয়, যার পাশাপাশি স্যান ফ্রান্সিসকো এ অধিকতর চিত্রধারণ শেষ করা হয়।
শাং-চি অ্যান্ড দ্য লেজেন্ড অব দ্য টেন রিংস এর প্রিমিয়ার ঘটে ২০২১-এর ১৬ই আগস্ট লস অ্যাঞ্জেলেস এ এবং এমসিইউয়ের চতুর্থ পর্যায়ের একটি অংশ হিসেবে যুক্তরাষ্ট্রে ৩য় সেপ্টেম্বরে মুক্তি দেওয়া হয়। মুক্তির পরবর্তীতেই চলচ্চিত্রটি বহুসংখ্যক বক্স অফিস রেকর্ড ভাঙ্গে, তার মধ্যে রয়েছে মহামারীটিতে মুক্তিপ্রাপ্ত চলচ্চিত্রের রেকর্ড। এটি বিশ্বব্যাপী $৪৩০ মিলিয়ন হয় করে, যা এটিকে ২০২১ সালের সর্বোচ্চ-আয়কারী অষ্টম চলচ্চিত্র বানিয়ে তুলে। চলচ্চিত্রটি সমালোচকদের থেকে ইতিবাচক সমালোচনা লাভ করে; অনেকেই প্রশংসা করেন এটির অ্যাকশন অনুক্রমগুলির কর্মপরিকল্পনা, এশিয়ান সংস্কৃতির বিশ্লেষণ ও উপস্থাপনা, এবং অভিনয়শিল্পীদের অভিনয়, বিশেষভাবে লিউ ও লিয়াং এর।
শ্রেষ্ঠাংশে
upright|thumb|২০১৯ সালের [[স্যান ডিয়েগো কমিক-কন এ সিমু লিউ]] একজন দক্ষ কৌশল যোদ্ধা যিনি তার বাবা ওয়েনয়ু দ্বারা অল্পবয়সে হত্যাকারী বানানোর জন্য শিক্ষা গ্রহণ করে। শাং-চি স্যান ফ্রান্সিসকোতে একটি সাধারণ জীবনজাপনের জন্য টেন রিংস সংঘঠনটি ছেড়ে আসে এবং তার নাম "শন" হিসেবে পরিবর্তন করে।  পরিচালক ডেস্টিন ড্যানিয়েল ক্রেটন শাং-চিকে যুক্তরাষ্ট্রে একটি ভাঙায় জলের মাছের সাথে তুলনা করে যিনি তার আকর্ষণীয়তার সাথে আড়াল থাকতে চেষ্টা করে এবং যানে না "সে নিজে কে"। ক্রেটন এছাড়াও শাং-চিকে গুড উইল হান্টিং (১৯৯৭) চলচ্চিত্রের উইল চরিত্রটির সাথেও তুলনা করেন, যেখানে উভয় চরিত্রই হলো পুরুষত্ব ও দুর্বলতার সংমিশ্রণ এবং তাদের কাছে গোপনীয়তা ও অতিমানবীয় শক্তি আছে যা তারা বুঝতে পারে না। ক্রেটন চলচ্চিত্রটিকে শাং-চির জন্য এই পৃথিবীতে তার স্থান খুঁজে পাওয়ার যাত্রা হিসেবে ব্যাখ্যা করেন এবং লিউ আরও যোগ করেন যে শাং-চির কৌশল যুদ্ধ দক্ষতার পরিবর্তে ব্যক্তিগত পরিচয় সংগ্রাম হলো চরিত্রটির গুরুত্বপূর্ণ অংশ। লিউ নিজেই তার অনেকগুলি স্টান্ট সম্পন্ন করেন যেহেতু তার চরিত্র একটি মুখোশ পরে না এবং তার নমনীয়তায় সমৃদ্ধির পাশাপাশি ভূমিকাটির জন্য ১০ পাউন্ড বা ৪.৫ কেজি পেশী পরিধান করেন। লিউ তায়কোয়ান্দো, জিমন্যাস্টিকস ও উইং চুনে শিক্ষীত ছিলেন এবং চলচ্চিত্রটির জন্য তাই চি, উশু, মুই থাই, সিলাত, ক্রেভ মাগা, জুজুৎসু, মুষ্টিযুদ্ধ, এবং রাস্তা-লড়াইয়ে অনুশীলন করেন। শাং-চির ভূমিকায় জেয়ডেন ঝাং এবং আর্নল্ড সান যথাক্রমে একজন শিশু এবং কিশোর হিসেবে অভিনয় করেন। একজন হোটেল পরিচারক এবং স্যান ফ্রান্সিসকোতে শাং-চির ভাল বন্ধু যিনি শাং-চির অতীত সম্মন্ধে অজ্ঞাত। অকওয়াফিনা কেটিকে একটি "প্রকৃত হৃদয়" ও শাং-চির প্রতি উৎসর্গসহ সহজবোধ্য হিসেবে ব্যাখ্যা করেন, যিনি "একটি দুনিয়াতে থাক্কা দেওয়া হয় যেখানে সে তার ব্যাপারে কি আবিস্কার করবে [... এবং কে] জানে না।" কেটি তার জীবনে একটি দিকে প্রতিশ্রুতি রাখতে কাঠিন্যর মুখোমুখি হয়, যা অভিভাবক ও সমাজের পাশাপাশি তাদের নিজেদের থেকে প্রত্যাশার কারণে অকওয়াফিনা অনেক এশিয়ান আমেরিকানদের জন্য সহজবোধ্যের প্রতিদ্বন্দ্বিতা অনুভব করেন।
জর্ডানের সাধারণ নির্বাচন, ২০২০
উনিশতম হাউস অফ রিপ্রেজেন্টেটিভের সদস্যদের নির্বাচন করার জন্য ১০ নভেম্বর ২০২০ এ জর্ডানে সাধারণ নির্বাচন অনুষ্ঠিত হয়েছিল। ভোটার উপস্থিতি ছিল মাত্র ২৯.৮৮%, যা এক দশকের মধ্যে সর্বনিম্ন।
দেশটি কোভিড-১৯ মামলায় বৃদ্ধির সম্মুখীন হওয়ার কারণে নির্বাচনটি হয়েছিল। ফলস্বরূপ, নির্বাচন বর্জন করার জন্য সামাজিক মিডিয়া চ্যানেলগুলিতে অসংখ্য আহ্বান ছিল, বিশেষত ব্যক্তিগতভাবে ভোট দেওয়ার কোনও বিকল্প প্রস্তাব করা হয়নি। নির্বাচনের পর দেশটি চার দিনের মোট লকডাউনে চলে যায়, নির্বাচনের দিন ২৩:০০ এ শুরু হয়, যা মূলত বলা ২২:০০ এর চেয়ে এক ঘন্টা পরে।  ওয়াশিংটন পোস্টের মতে, "ধনী ব্যবসায়িক নির্বাহী এবং উপজাতীয় স্বতন্ত্ররা আধিপত্য বিস্তার করেছে, যখন শক্তিশালী, সংস্কারমুখী সংসদ সদস্যরা তাদের আসন হারিয়েছে।"
নির্বাচনী ব্যবস্থা
হাউস অফ রিপ্রেজেন্টেটিভের ১৩০টি আসনের মধ্যে ১১৫ জন সদস্য রয়েছে যা ২৩টি নির্বাচনী এলাকা থেকে তিন থেকে নয়টি আসনের এবং মহিলাদের জন্য সংরক্ষিত ১৫টি আসন থেকে উন্মুক্ত তালিকার আনুপাতিক প্রতিনিধিত্ব দ্বারা নির্বাচিত হয়। ১১৫টি আনুপাতিক প্রতিনিধিত্ব আসনের মধ্যে নয়টি খ্রিস্টান সংখ্যালঘুদের জন্য সংরক্ষিত, আর তিনটি চেচেন এবং সার্কাসিয়ান সংখ্যালঘুদের জন্য সংরক্ষিত।
মহিলাদের জন্য ১৫ টি আসন সংরক্ষিত ছিল যারা সর্বাধিক ভোট পেয়েছিলেন কিন্তু বারোটি গভর্নরেট এবং তিনটি বাদিয়া জেলার প্রতিটিতে তাদের তালিকায় নির্বাচিত হতে ব্যর্থ হন।
প্রতিদ্বন্দ্বিতাকারী দল
১,৭০৩ জন প্রার্থী সহ মোট ২৯৪টি দলীয় তালিকা নির্বাচনে প্রতিদ্বন্দ্বিতা করেছিল, ইসলামিক অ্যাকশন ফ্রন্ট, মুসলিম ব্রাদারহুডের একটি শাখা, এবং "প্রগতিশীল" তালিকা, আরব বা সহ সমাজতান্ত্রিক ও জাতীয়তাবাদী দলগুলির একটি জোট। 'এথ প্রগ্রেসিভ পার্টি, জর্ডানিয়ান আরব সোশ্যালিস্ট বাথ পার্টি, জর্ডানিয়ান কমিউনিস্ট পার্টি, জর্ডানিয়ান ডেমোক্রেটিক পিপলস পার্টি এবং জর্ডানিয়ান ডেমোক্রেটিক পপুলার ইউনিটি পার্টি।
পরিচালনা
ভোট ০৭:০০ এ খোলা হয়েছে, এবং ১৯:০০ এ বন্ধ হওয়ার কথা ছিল৷ যাইহোক, ভোটিং উইন্ডো মোট ১৪ ঘন্টা সহ ক্লোজিং দুই ঘন্টা বাড়ানো হয়েছিল। কম ভোটার হওয়ার কারণে সময় বাড়ানোর কথা অস্বীকার করেছে স্বাধীন নির্বাচন কমিশন।
৪.৫ মিলিয়নেরও বেশি জর্ডানিয়ান ২৩টি নির্বাচনী এলাকায় ভোট দেওয়ার যোগ্য ছিল। কিন্তু মাত্র ১.৩৮ মিলিয়ন মানুষ, বা ২৯.৯ শতাংশ ভোট দিয়েছেন - ২০১৬ সালে ৩৬ শতাংশ ভোটার থেকে কম।
ফলাফল
ওয়াশিংটন পোস্টের মতে, "ধনী ব্যবসায়িক নির্বাহী এবং উপজাতীয় স্বতন্ত্ররা আধিপত্য বিস্তার করেছিল, যখন শক্তিশালী, সংস্কারমুখী সংসদ সদস্যরা তাদের আসন হারিয়েছিলেন। বৃহত্তর ভিত্তিক জোটগুলি খারাপভাবে কাজ করে। আগামী জাতীয় সংসদের ১৩০ সদস্যের মধ্যে ১০ শতাংশেরও কম হবে রাজনৈতিক দলগুলোর। সবচেয়ে প্রভাবশালী বিরোধী দল, আইএএফ তার প্রায় অর্ধেক আসন হারিয়েছে। তাদের বরাদ্দকৃত ১৫টি আসনের বাইরে কোনো নারী নির্বাচিত হননি, যদিও গত নির্বাচনে পাঁচজন তা করেছিলেন। নির্বাচিতদের মধ্যে মাত্র ১৫ শতাংশের বয়স ৪০ বছরের কম।" মোট ১,৩৮৭,৬৯৮টি ভোট পড়েছে, যা ২৯.৮৮% ভোট পড়েছে।
নিদা দার
নিদা রশীদ দার নামে পরিচিত নিদা দার (জন্ম ২ জানুয়ারি ১৯৮৭, গুজরানওয়ালা ) হলেন একজন পাকিস্তানি আন্তর্জাতিক নারী ক্রিকেটার।
একদিনের আন্তর্জাতিক
নিদার একদিনের আন্তর্জাতিক খেলারয় অভিষেক হয় আয়ারল্যান্ড এর বিরুদ্ধে ৬ অক্টোবর ২০১০ সালে দক্ষিণ আফ্রিকা।
টি২০ আন্তর্জাতিক
নিদার টি২০ আন্তর্জাতিকে অভিষেক ঘটে ৬ মে ২০১০ সালে শ্রীলঙ্কার বিরুদ্ধে। তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।
তথ্যসূত্র
Nida Dar's Facebook
পিয়া বিপাশা
পিয়া বিপাশা ( জন্মঃ ১৮ জুলাই ১৯৯০, খুলনা) একজন বাংলাদেশী মডেল ও অভিনেত্রী। রুদ্র দ্য গ্যাংস্টার চলচ্চিত্রে অভিনয়ের মাধ্যমে তিনি বাংলাদেশের চলচ্চিত্রাঙ্গনে যাত্রা শুরু করেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।
প্রাথমিক জীবন
পিয়ার বড় বোন লুৎফুন্নাহার আশা ভিট চ্যানেল আই প্রতিযোগিতার প্রথম রানার আপ। পিয়া এক কন্যা সন্তানের মা। সিদ্ধেশ্বরী গার্লস কলেজে পড়াশোনা করছেন পিয়া।
অভিনয় জীবন
মডেলিং এর মাধ্যমে জনপ্রিয় হলেও পিয়া বিপাশা মিডিয়ায় আসেন লাক্স চ্যানেল আই ২০১২ প্রতিযোগিতায় অংশগ্রহণের মাধ্যমে। সেরা দশে পৌছানোর পর হঠাৎ ক্যাম্পেইন বুথ ছেড়ে দিয়ে চলে আসেন তিনি। পরবর্তীতে আড়ং বিলবোর্ডের মডেল হন। ক্যাটস আই, এক্সট্যাসি, চৈতি সহ বিভিন্ন প্রতিষ্ঠানের মডেল হলেও ইউনিলিভারের ভ্যাসলিন বিলবোর্ডের মডেল হয়ে তিনি পরিচিতি পান। গ্রামীণ ফোনের বিজ্ঞাপনে মডেল হয়ে অন্যরকম পরিচিতি পান পিয়া। তার অভিনীত বিজ্ঞাপনগুলো হচ্ছে- ইস্পাহানি চা, পোলার আইসক্রিম, গ্রামীণফোন, অলিম্পিক টি-টোয়েন্টি বিস্কুট, প্যারাসুট তেল, ফ্রুটো ম্যাংগো জুস ইত্যাদি। মিউজিক ভিডিওর মডেলও হন পিয়া বিপাশা।
মডেল পিয়া বিপাশা বেশকিছু একক নাটককে অভিনয় করেছেন। তার অভিনীত উল্লেখযোগ্য নাটকগুলোর মধ্যে রয়েছে মাসুদুল হাসানের দ্বিতীয় মাত্রা, মাসুদ হাসান উজ্জ্বলের ১০ পর্বের সিরিয়াল ট্রেড ফেয়ার, আহনাফের পরিচালনায় ‘দ্য মাস্টার পিস’, বিইউ শুভর ‘সময়ের গল্প অসময়ের স্বপ্ন’ ও ‘অসমাপ্ত ভালোবাসা’ ইত্যাদি।
রামপুরহাট মহকুমা
রামপুরহাট মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। রামপুরহাট ও নলহাটি মহকুমা এবং ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লক নিয়ে এই মহকুমা গঠিত। উক্ত আটটি ব্লকের অধীনে মোট ৬৫টি গ্রাম পঞ্চায়েত আছে। এই মহকুমার সদর রামপুরহাট।
এলাকা
রামপুরহাট ও নলহাটিপৌরসভা ছাড়া রামপুরহাট মহকুমা য় ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লকের অধীনে মোট ৬৫টি গ্রাম পঞ্চায়েত রয়েছে।
ময়ূরেশ্বর ১ ব্লক
ময়ূরেশ্বর ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বড়তুরিগ্রাম, দক্ষিণগ্রাম, মল্লারপুর ১, বাজিতপুর, জিকোড্ডা, মল্লারপুর ২, ডাবুক, কানাচি ও তালোয়ান। ব্লকটি ময়ূরেশ্বর থানার অধীনস্থ। ব্লকের সদর মল্লারপুর
ময়ূরেশ্বর ২ ব্লক
ময়ূরেশ্বর ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দশপালসা, কালেশ্বর, ময়ূরেশ্বর, উলকুন্ডা, দেকা, কুন্ডোলা ও সাতপালসা। ব্লকটি ময়ূরেশ্বর থানার অধীনস্থ ব্লকের সদর কোটাসুর
রামপুরহাট ১ ব্লক
রামপুরহাট ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দখলবাটী, কুসুম্বা, বোনহাট, কষ্টগোরা, মাশরা, বরশাল, খারুন ও নারায়ণপুর। ব্লকটি রামপুরহাট ও মারগ্রাম থানার অধীনস্থ। ব্লকের সদর রামপুরহাট। rampurhat-i block
রামপুরহাট ২ ব্লক
রামপুরহাট ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বিষ্ণুপুর, হাঁসন ১, মারগ্রাম ১, বুধিগ্রাম, হাঁসন ২, মারগ্রাম ২, দুনিগ্রাম, কালুহা ও সাহাপুর। ব্লকটি মারগ্রাম থানার অধীনস্থ। ব্লকের সদর রামপুরহাট।
মুরারই ১ ব্লক
মুরারই ১ সমষ্টি উন্নয়ন ব্লকের অধীনে সাতটি গ্রাম পঞ্চায়েত আছে। যথা: ছাতরা, গোরশা, মুরারই, রাজগ্রাম, ডুমুরগ্রাম, মাহুরাপুর ও পালসা। ব্লকটি মুরারই থানার অধীনস্থ। ব্লকের সদর মুরারই।
মুরারই ২ ব্লক
মুরারই ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: আমডোল, কুশমোর ১, পাইকর ১, জাজিগ্রাম, মিত্রপুর, পাইকর ২, কুশমোরা ২, নন্দীগ্রাম ও রুদ্রনগর। ব্লকটি মুরারই থানার অধীনস্থ। ব্লকের সদর পাইকর।
নলহাটি ১ ব্লক
নলহাটি ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বানিওর, হরিদাসপুর, কাঠিয়া ১, বারলা, কালিঠা, কুরুমগ্রাম, বাউটিয়া, কাঠিয়া ২ ও পাইকপাড়া। ব্লকটি নলহাটি থানার অধীনস্থ। ব্লকের সদর নলহাটি।
নলহাটি ২ ব্লক
নলহাটি ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বারা ১, ভদ্রপুর ১, নোয়াপাড়া, বারা ২, ভদ্রপুর ২ ও শীতলগ্রাম। ব্লকটি নলহাটি থানার অধীনস্থ। ব্লকের সদর লোহাপুর।
আইনসভার কেন্দ্র
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর রামপুরহাট মহকুমার অন্তর্গত আইনসভার কেন্দ্রগুলির অবস্থান নিম্নরূপ:
ভাইবোন দিবস
ভাইবোন দিবস হল একটি ছুটির দিন, যা মার্কিন যুক্তরাষ্ট্র এবং কানাডার কিছু অংশে প্রতি বছর ১০ এপ্রিল, এবং ইউরোপে ৩১ মে ভাই ও বোন দিবস হিসাবে স্বীকৃত। মা দিবস এবং বাবা দিবসের বিপরীতে, এটি মার্কিন যুক্তরাষ্ট্রে ফেডারেলভাবে স্বীকৃত নয়, যদিও ভাইবোন দিবস ফাউন্ডেশন এটি পরিবর্তন করার জন্য কাজ করছে। ১৯৯৮ সাল থেকে, ৪৯টি অঙ্গরাজ্যের গভর্নররা তাদের রাজ্যে ভাইবোন দিবসকে স্বীকৃতি দেওয়ার জন্য আনুষ্ঠানিকভাবে ঘোষণা জারি করেছে।
ভারতেও ভাইবোন দিবস পালিত হয়। রাখীবন্ধন নামে যা হিন্দু ছুটির দিন, যা এই বিভাগের সবচেয়ে প্রাচীন উৎসব, এছাড়াও এটি ভাই ও বোনের বন্ধন উদযাপন করে।
আব্দুল কাহির আল জুরজানি
আবু বকর, আব্দুল কাহির ইবনে ইবনে আব্দুর রহমান ইবনে মুহাম্মাদ ইবনে আল জুরজানি (১০০৮-১০৭৮ বা ১০৮১ খ্রিঃ [৪০০ – ৪৭১ বা ৪৭৪ হিজরি]) যিনি নুহওয়া (ব্যকরনবীদ) নামে পরিচিত। তিনি ছিলেন আরবি ভাষার ইরানি প্রখ্যাত ব্যকরনবীদ। যিনি সংক্ষিপ্ত ভাবে আল জুরজানি নামে অধিক পরিচিত।
নাম ও জন্ম
আল জুরজানির নাম আবু বকর আব্দুল কাহির, উপনাম আবুল বারাকাত। তার পিতার নাম ছিলো আব্দুর রহমান ইবনে মুহাম্মাদ। আল জুরজানি তিনি তাবারিস্তানের অন্তর্গত জুরজানে জন্ম গ্রহণ করেন। তিনি তার জন্মস্থান জুরজানি নামে সারা বিশ্বে জনপ্রিয়তা লাভ করেন।
শিক্ষা-দীক্ষা
আব্দুল কাহির আল জুরজানি তার জন্মস্থান জুরজানেই অবস্থান করে শুধুমাত্র বিখ্যাত আবু আলি ফারেসি ভাগিনা মুহাম্মাদ ইবনে হুসাইন আন নাহবী-র নিকট জ্ঞান অর্জন করেন।
লেখকের বৈশিষ্ট্য
আরবী ভাষার মৌলিক শাস্ত্রীয় গবেষণায় তিনি অপ্রতিদন্দ্বী ছিলেন। চিন্তার সূক্ষ্মতা, গবেষণার মৌলিকতা ও বিষয়ের গূঢ়মর্মতায় তিনি ছিলেন গবেষক। আরবি ভাষার অলংকার শাস্ত্র “ইলমুল মায়ানী” তে তার বিশেষ অবদান ছিলো। তিনি সর্বপ্রথম তিনি ইলমুল মায়ানির উল্লেখযোগ্য অংশ “মাজায” এর প্রকারভেদ আবিষ্কার করেন। আরবি ভাষাবিদ তাকে “ইলমুল বায়ান” এর আবিষ্কারক বলে আখ্যায়িত করেছেন। ধর্মীয় আকীদাতাগত ভাবে তিনি আহলে সুন্নাত ওয়াল জামাআতের আশআরী মতবাদ গ্রহণ করেছিলেন। আর মাযহাবগতভাবে ছিলেন শাফেয়ীর মতাবলম্বী।
রচনাবলী
তিনি বহু কিতাবাদী রচনা করেন। তন্মধ্যে উল্লেখ্যযোগ্য হল-
মৃত্যু
আল জুরজানি ৪৭১ মতান্তরে ৪৭৪ হিজরীতে পরোলোক গমন করেন।
২০১১ কনকাকাফ গোল্ড কাপ
২০১১ কনকাকাফ গোল্ড কাপ (2011 CONCACAF Gold Cup) কনকাকাফের ৫০ বছরের ইতিহাসে ২১তম কনকাকাফ আঞ্চলিক চ্যাম্পিয়নশীপ ও ১১শ কনকাকাফ গোল্ড কাপ ফুটবল প্রতিযোগিতা হিসেবে পরিচিত। মার্কিন যুক্তরাষ্ট্র এ প্রতিযোগিতার স্বাগতিক দেশের মর্যাদা লাভ করেছিল। ৯৩,০০০ দর্শকের উপস্থিতিতে ২৫ জুন, ২০১১ তারিখে ক্যালিফোর্নিয়া অঙ্গরাজ্যের পাসাদেনায় অবস্থিত রোজ বোলে চূড়ান্ত খেলা অনুষ্ঠিত হয়। এতে মেক্সিকো শিরোপা লাভ করে এবং কনকাকাফের প্রতিনিধি হিসেবে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে খেলার যোগ্যতা অর্জন করে।
দলের সদস্য
প্রত্যেক দলে ২৩ জন ফুটবল খেলোয়াড়কে রাখা যাবে।
মেক্সিকান খেলোয়াড়দের নিষেধাজ্ঞা
৯ জুন, ২০১১ তারিখে ঘোষণা করা হয় যে, এন্টোনিও নেইলসন, ক্রিশ্টিয়ান বার্মুদেজ, এডগার জোনাস, ফ্রান্সিস্কো জাভিয়ের রড্রিগুয়েজ এবং গুইলার্মো ওচোয়া - এই পাঁচজন মেক্সিকান খেলোয়াড়ের দেহে নিষিদ্ধ ঘোষিত ক্লেনবুটারোল মাদকের অস্তিত্ব ধরা পড়ে। ফলে গোল্ড কাপের প্রতিযোগিতার শেষ হবার পূর্বেই তাদেরকে দল থেকে প্রত্যাহার করে নেয়া হয়। মেক্সিকো কর্তৃপক্ষ মনে করেন যে, তারা মাংসের সাথে এ ঔষধ সেবন করেছিল। কনকাকাফ মহাসচিব চাক ব্ল্যাজার কনফডোরেশনের জাতীয় দলগুলোর কমিটিতে এ বিষয়ে ১০ জুন তারিখে একটি সভা আহ্বান করেন। কিন্তু আরো তথ্য সংগ্রহের উদ্দেশ্যে সভাটি স্থগিত করা হয়। ১৪ জুন তারিখে মেক্সিকান ফুটবল ফেডারেশন জানায় যে, ঐ পাঁচজনের শরীর থেকে বি স্যাম্পল নিয়ে নেতিবাচক প্রভাব লক্ষ্য করা যায়। কনকাকাফ গোল্ড কাপ পরিচালনা কমিটি ১৯ জুন তারিখে জানায় যে, মেক্সিকো কর্তৃপক্ষ ইচ্ছে করলে বহিষ্কৃত খেলোয়াড়দের পরিবর্তে অন্য খেলোয়াড়দের নিতে পারবে।
আবদুল করিম শাহ
আবদুল করিম শাহ (বাউল করিম শাহ নামে পরিচিত; [১০ জুলাই, ১৯২৯ – ১০ জুন, ২০১৪) ছিলেন একজন বাংলাদেশী বাউল গায়ক। তার বাবার কাছে লালন গীতি গাওয়ার হাতেখড়ি হয় এবং আমৃত্যু লালনের আদি গানের সাধনা করে গেছেন৷ শিল্পকলায় অবদানের জন্য ২০১১ সালে তিনি বাংলাদেশ সরকার প্রদত্ত সর্বোচ্চ বেসামরিক সম্মান একুশে পদকে ভূষিত হন। তিনিই প্রথম বাউল হিসেবে এই পদকে ভূষিত হন।
সংক্ষিপ্ত জীবনী
করিম শাহ ১০ জুলাই, ১৯২৯ কুষ্টিয়ার মিরপুর উপজেলার অঞ্জনগাছি গ্রামে জন্মগ্রহণ করেন। তার পিতার নাম ঝুমুর আলী জোয়ার্দার। তিনিও একজন বাউলশিল্পী ছিলেন৷ মাত্র সাত বছর বয়সে বাবার কাছ থেকেই লালনের গানের চর্চা শুরু করেন৷ তিনি যুক্তরাষ্ট্র, ফ্রান্স, লন্ডন, ভারতসহ অনেক দেশে গান করেছিলেন৷
দীর্ঘদিন ধরে শ্বাসকষ্টে ভুগা বাউল করিম শাহ ২০১৪ সালের ১৯ এপ্রিল শ্বাসকষ্ট নিয়ে কুষ্টিয়া জেনারেল হাসপাতালে ভর্তি হন। সেখান থেকে ৩১ মে উন্নত চিকিৎসার জন্য তাকে ঢাকা মেডিকেল কলেজ হাসপাতালে ভর্তি করা হয়। ৭ জুন হাসপাতাল থেকে বাড়ি ফিরে যান। ১০ জুন, ২০১৪ সকালে তিনি নিজ বাড়িতে মৃত্যুবরণ করেন। জানাজা শেষে তাকে জানাজা কুষ্টিয়া জেলার মিরপুর উপজেলার কামারপাড়া গ্রামে দাফন করা হয়।
মোকিম হোসাইন হাওলাদার
প্রাথমিক জীবন
মোকিম হোসাইন হাওলাদার বরিশালের ঝালকাঠি জেলার নলছিটি উপজেলার মোল্লারহাট ইউনিয়নে জন্মগ্রহণ করেন।
রাজনৈতিক জীবন
মোকিম হোসাইন হাওলাদার মুক্তিযুদ্ধের সংগঠক ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
তারিক মাসউদ
তারিক মাসউদ (উর্দু: مفتی طارق مسعود) পাকিস্তানের সিন্ধুর করাচির একজন ধর্মীয় পণ্ডিত। তিনি করাচির জামিয়া তুর রশীদ-এর একজন  অধ্যাপক।
শিক্ষা এবং কর্মজীবন
তিনি করাচির জামিয়া তুর রশীদে ইসলামি বিচার ব্যবস্থা বিভাগের (ফিকহ) বিশেষজ্ঞ
তিনি দরসে নিজামী সম্পর্কিত বই পড়ান এবং একই প্রতিষ্ঠানে ফতোয়া বিভাগে কর্মরত। তিনি শুক্রবার করাচিতে জামিয়া মসজিদ আল ফালাহিয়ায় বক্তৃতাও দেন।
চীনে অবস্থান
২০১৯ সালের জুলাইয়ে মাসউদ জানতে পেরেছিল যে পাকিস্তানের কিছু চীনা সংস্থা মুসলিম কর্মীদের কর্মের সময়কালে নামাজ পড়ার অনুমতি দেয়না। মাসউদ কর্মীদের তাদের চীনা নিয়োগকর্তাদের জানাতে আহ্বান জানিয়েছেন যে "তাদের স্থানীয় আইন মেনে চলতে হবে এবং দেশটি তাদের নয়"।  মাসউদ বলেছিলেন, "লোকেরা ভয় পায় যে তারা চাকরি হারাবে।" মাসউদের বক্তব্যের একটি পুরানো ভিডিও সামাজিক যোগাযোগমাধ্যমে ২২ শে জুন ২০২০ এ প্রকাশিত হয়েছিল।
কোভিড-১৯
পাকিস্তানে কোভিড-১৯ মহামারীর সময় সিন্ধু সরকার ২২ মার্চ ২০২০ তারিখে লকডাউন ঘোষণা করে। মুহম্মদ তাকী উসমানী (জামিয়া দারুল উলূমের, করাচি) ২০২০ সালের ২৫ শে মার্চ ঘোষণা করেছিলেন যে পঞ্চাশেরও বেশি, কম বয়সী শিশু এবং কোভিড -১৯ উপসর্গের লোকদের বাদে অন্যান্য লোকেরা এখনও নামাজের জন্য জমায়েত হতে হবে।
জামাতে নামাজে নিষেধাজ্ঞাকে সমর্থন করে মাসউদ উসমানির সাথে একমত হননি। মাসউদ বলেছিলেন: "আমরা এখনও এই ভাইরাসের তীব্রতা বুঝতে পারি না। আপনি এই সময়ে বাড়িতে নামাজ পড়তে পারেন এবং ক্ষমা ও স্বাস্থ্যের জন্য আল্লাহর কাছে প্রার্থনা করতে পারেন।"
২০২০ সালের ৭ এপ্রিল মাসউদ কোভিড-১৯-এ জনগণকে ধর্মীয় উপদেশ দিতে "ইয়া আল্লাহ মাদাদ" নামে একটি বোল বিনোদন কর্মসূচীতে অংশ নেন।
দাদা (দ্ব্যর্থতা নিরসন)
দাদা শব্দটি দ্বারা নিম্নলিখিত কয়েকটি বিষয় বোঝানো যেতে পারে:
ঢাকা-৭
ঢাকা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৮০ নং আসন।
সীমানা
ঢাকা-৭ আসনটি ঢাকা মহানগরের বংশালের একাংশ, কোতয়ালীর একাংশ, চকবাজার, লালবাগ, কামরাংগীরচর, হাজারীবাগ ও ধানমন্ডির একাংশ নিয়ে গঠিত৷ সীমানাঃ পূর্বে- নাজিরাবাজার, পশ্চিমে- হাজারীবাগ, উত্তরে- পলাশী ও দক্ষিণে- কামরাংগীরচর।
ক্যানডিডা অরিস
ক্যানডিডা অরিস একটি ছত্রাক প্রজাতি, যা ২০০৯ সালে প্রথম বর্ণনা করা হয়, যা ইস্ট হিসাবে বৃদ্ধি পায়। এটি ক্যান্ডিড প্রজাতির কয়েকটি প্রজাতির মধ্যে একটি যা মানুষের মধ্যে ক্যান্ডিডিয়াসিস সৃষ্টি করে।  প্রায়শই, দুর্বল রোগ প্রতিরোধী রোগীদের দ্বারা ক্যান্ডিডিয়াসিস অধিগ্রহণ করা হয় ।  সি   অরিস  আক্রমণকারী ক্যান্ডিডিয়াসিস (হতে পারে fungemia ) যা রক্ত প্রবাহের, কেন্দ্রীয় স্নায়ুতন্ত্রের এবং অভ্যন্তরীণ অঙ্গ আক্রান্ত হয়।  এটি সম্প্রতি তার একাধিক ড্রাগ প্রতিরোধের কারণে মনোযোগ আকর্ষণ করেছে।  চিকিৎসা এছাড়াও জটিল কারণ এটি সহজেই অন্যান্য ক্যানডিডা প্রজাতির হিসাবে ভুল শনাক্ত করা হয়।  ২০০৯ সালে জাপানের টোকিও মেট্রোপলিটন জেরিক্রিয়া হাসপাতালে ৭০ বছর বয়সী জাপানী নারীর কানের খাল থেকে বিচ্ছিন্ন হওয়ার পর সি।আরিসকে প্রথম বর্ণনা করা হয়েছিল।  ২০১১ সালে দক্ষিণ কোরিয়া রোগের কারণ সি আউরিসের প্রথম ঘটনা দেখেছিল।  রিপোর্ট অনুসারে, এটি এশিয়া ও ইউরোপ জুড়ে ছড়িয়ে পড়ে এবং ২০১৩ সালে মার্কিন যুক্তরাষ্ট্রে হাজির হয় ।  ক্যান্ডিড আউরিসের চারটি স্বতন্ত্র কিন্তু ওষুধ-প্রতিরোধী স্ট্রেনগুলির ডিএনএ বিশ্লেষণ কমপক্ষে ৪,০০০ বছর আগে একটি বিবর্তনীয় ডাইভারজেন্সকে নির্দেশ করে যা চারটি প্রকারের মধ্যে একটি সাধারণ ছত্রাকের কারণে ওষুধ-প্রতিরোধের ক্ষেত্রে সম্ভবত ব্যাপকভাবে অজল-টাইপের অ্যান্টিফাঙ্গাল ব্যবহারের সাথে সংযুক্ত।
শনাক্তকরণ এবং অঙ্গসংস্থান
প্রথম চিহ্নিত হিয় ২০০৯ সালে, ক্যানডিডা অরিস একটি এসকোমাইকটা প্রজাতির, ক্যানডিডা মহাজাতির ছত্রাক, যা ইস্ট হিসাবে বৃদ্ধি পায়। এর নামকরন ল্যাটিন শব্দ অরিস থেকে এসেছে, যার অর্থ কান। এটি বৃদ্ধি মিডিয়াতে মসৃণ, চকচকে, সাদা-ধূসর, আঠালো উপনিবেশ গঠন করে। এর কোষ উপবৃত্ত আকারের হয়।
ক্লিনিকাল গুরুত্ব
ক্যানডিডা অরিস কিছু Candida ক্যানডিডা একটি, যা মানুষের মধ্যে ক্যান্ডিডিয়াস রোগের কারণ। ক্যান্ডিডিয়াসিস প্রায়শই একটি নসোকমীণাল রোগ, যা রোগীর রোগপ্রতিরোধ ক্ষমতা দুর্বল করে। এটি আক্রমণাত্মক ক্যান্ডিডিয়াসিস সৃষ্টি করতে পারে, যার মধ্যে রক্ত প্রবাহ (ফুসফুস), কেন্দ্রীয় স্নায়ুতন্ত্র, কিডনি, লিভার, হাড়, পেশী, জোড়, স্প্লিন বা চোখ আক্রমণ হয়। এটি সাধারণত ডায়াবেটিস, সেপসিস, ফুসফুসের রোগ, কিডনি রোগ ইত্যাদি সহ অন্যান্য সহ-রোগের সাথে উপস্থাপিত হয়। সি আউরিস তার একাধিক ড্রাগ প্রতিরোধের কারণে ক্লিনিকাল মনোযোগ আকর্ষণ করেছে।
জাকির হোসেন
জাকির হোসেন (জন্ম: ২ জুলাই ১৯৬৬) একজন বাংলাদেশি রাজনীতিবিদ যিনি কুড়িগ্রাম-৪ আসনের সংসদ সদস্য ও প্রাথমিক ও গণশিক্ষা প্রতিমন্ত্রী।
প্রাথমিক জীবন
জাকির হোসেন ২ জুলাই ১৯৬৬ সালে কুড়িগ্রামের কুড়িগ্রাম জেলার রৌমারী উপজেলায় জন্মগ্রহণ করেন। তার পিতা মৃত সামসুল হক এবং মাতা মৃত জুলেখা বানু। তার স্ত্রী মোছাঃ সুরাইয়া সুলতানা, তাদের এক পুত্র ও এক কন্যা।
তিনি থানাহাট এ.ইউ উচ্চ বিদ্যালয়,চিলমারী থেকে এসএসসি পাশ করে রাজাহাট মীর ইসমাইল হোসেন ডিগ্রি মহাবিদ্যালয় থেকে এইচএসসি এবং লালমনিরহাট হাতিবান্ধা আলিমুদ্দিন ডিগ্রি কলেজ থেকে বিএ পাশ করেন। এরপর রংপুর আইন মহাবিদ্যালয় থেকে এলএলবি ডিগ্রি অর্জন করেন।
রাজনৈতিক জীবন
জাকির হোসেন ১৯৭৭ সালে ছাত্রলীগে যোগদান করে ১৯৮১ সালে কুড়িগ্রাম কলেজ শাখা ছাত্রলীগের সহ-সভাপতি, ১৯৮২ সালে কুড়িগ্রাম জেলা ছাত্রলীগের সহ-সভাপতি, ১৯৮৩-১৯৮৫ সালে রৌমারী উপজেলা যুবলীগের প্রতিষ্ঠাতা আহব্বায়ক ও সভাপতি, ১৯৮৭-১৯৯০ সাল পর্যন্ত তিনি রৌমারী উপজেলা আওয়ামী লীগের সাংগঠনিক সম্পাদক, ১৯৯০ সালে রৌমারী উপজেলা শাখা আওয়ামীলীগের সাধারণ সম্পাদক হিসাবে ২০০৮ সাল পর্যন্ত দায়িত্ব পালন, ২০০৮ সাল থেকে ২০১৫ পর্যন্ত রৌমারী উপজেলা আওয়ামীলীগের সহসভাপতি ও ২০১৫ সাল হতে রৌমারী উপজেলা আওয়ামীলীগের সভাপতি হিসেবে দায়িত্ব পালন করেন।
তিনি ২০০৮ সালের নবম জাতীয় সংসদ নির্বাচনে কুড়িগ্রাম-৪ আসন থেকে বাংলাদেশ আওয়ামী লীগের প্রার্থী হিসেবে প্রথমবার সংসদ সদস্য নির্বাচিত হয়েছিলেন। এর পর ২০১৮ সালের একাদশ জাতীয় সংসদ নির্বাচনে একই আসন থেকে তিনি দ্বিতীয় বারের মতো সংসদ সদস্য নির্বাচিত হয়েছেন।
৭ জানুয়ারি ২০১৯ সাল থেকে তিনি প্রাথমিক ও গণশিক্ষা মন্ত্রণালয়ের প্রতিমন্ত্রীর দায়িত্ব পালন করছেন।
কিয়েভ সংগীত উৎসব
কিয়েভ সঙ্গীত উৎসব (Київ Музик Фест), ইউক্রেনের কিয়েভ শহরের একটি বার্ষিক আন্তর্জাতিক সংগীত উৎসব। এই উৎসবে ইউক্রেনীয় সঙ্গীতশিল্পীদের আধুনিক ইউক্রেনীয় পাশ্চাত্য ধ্রুপদী সঙ্গীতকে বিশ্ব শিল্প-সংস্কৃতিতে প্রচারের লক্ষ্যে প্রদর্শন করা হয়। রাষ্ট্রীয় অর্থায়নে উৎসবটির সহ-প্রতিষ্ঠাতা হচ্ছে ইউক্রেনের সংস্কৃতি মন্ত্রণালয় এবং ইউক্রেনের সুরকারদের জাতীয় ইউনিয়ন।
উৎসবটি প্রতিবছর সেপ্টেম্বরের শেষের দিকে অক্টোবরের শুরুতে অনুষ্ঠিত হয়। উৎসবের বিভিন্ন প্রোগ্রামে আধুনিক ইউক্রেনীয় এবং বিদেশী সুরকার, একক শিল্পী এবং সঙ্গীত গোষ্ঠীগুলি সঙ্গীত পরিবেশন করে।
ইতিহাস
১৯৯০ সালে প্রথম "কিয়েভ সংগীত উৎসব" অনুষ্ঠিত হয়েছিল।
এনাটমি জাদুঘর, সিভাসু
এনাটমি জাদুঘর, সিভাসু (অঙ্গসংস্থানবিদ্যা জাদুঘর) বাংলাদেশের প্রথম এনাটমি জাদুঘর। এটি চট্টগ্রাম ভেটেরিনারি ও অ্যানিমেল সাইন্সেস বিশ্ববিদ্যালয়ে অবস্থিত। বাংলাদেশ বিশ্ববিদ্যালয় মঞ্জুরি কমিশন হেকেপ উপপ্রকল্পের আওতায় বিশ্ব ব্যাংকের অর্থায়নে এই জাদুঘরটি প্রতিষ্ঠা করে। এই জাদুঘরটিতে মূলত গৃহপালিত ও বন্য প্রাণীদের কঙ্কাল, স্টাফসহ বিভিন্ন উপাদান সংরক্ষিত আছে। বিশ্ববিদ্যালয়ের ভেটেরিনারি মেডিসিন অনুষদের অ্যানাটমি ও হিস্টলজি বিভাগ এই জাদুঘরটি দেখাশোনা করছে।
দেশে অনেক এনাটমি গবেষনাগার থাকলেও এনাটোমি মিউজিয়াম নেই। সেই হিসেবে এটি দেশের প্রথম এনাটমি মিউজিয়াম বা অঙ্গসংস্থান-বিদ্যা জাদুঘর হিসেবে বিবেচিত। বিশ্ববিদ্যালয়টির ইউসুফ চৌধুরী ভবনের নিচতলায় তিন হাজার বর্গফুট জায়গা জুড়ে এই জাদুঘরটি অবস্থিত।
ইতিহাস
বিশ্ববিদ্যালয় মঞ্জুরি কমিশন হেকেপ প্রকল্পের আওতায় এই জাদুঘরটি প্রতিষ্ঠা করে। হেকেপ প্রকল্পের কয়েকটি উপপ্রকল্প ছিল। এর মধ্যে এই জাদুঘরটি প্রতিষ্ঠার উপপ্রকল্পটি ছিল "Establishment of an Anatomy Museum for Enhancing Quality Education and Research in the Department of Anatomy and Histology"। এই প্রজেক্টের ম্যানেজার হিসেবে ছিলেন এনাটমি ও হিস্টোলজি ডিপার্টমেন্টের বিভাগীয় প্রধান প্রফেসর ড. লুৎফর রহমান। এই জাদুঘরটি প্রতিষ্ঠার পেছনে উদ্দেশ্য ছিল ভেটেরিনারি মেডিসিন অনুষদে অধ্যায়রত শিক্ষার্থীদের হাতে কলমে শেখানো। ২০১৭ সালের ১৩ জানুয়ারী তৎকালীন শিক্ষামন্ত্রী নুরুল ইসলাম নাহিদ এটি উদ্বোধন করেন।
সংগ্রহ
এই জাদুঘরে প্রধাণত রাখা হয়েছে বিভিন্ন প্রাণির কঙ্কালতন্ত্র এবং স্টাফ করা দেহ। স্টাফ করা দেহ বলতে বোঝায় কোন প্রাণীর চামড়া ছাড়িয়ে সেটাকে রাসায়নিকভাবে পরিষ্কার করে ভেতরে তুলা বা প্রয়োজনীয় দ্রব্যদি দিয়ে সেই প্রাণীটির অবয়ব তৈরি করে রাখা। প্রাচীন মিশরিয়রা এভাবে বিভিন্ন প্রাণী এমনকি মানুষের দেহকেও স্টাফ করে রাখতো, অনেকটা মমি তৈরি করার মতো। এই জাদুঘরে স্টাফ করা প্রাণীদের মধ্যে রয়েছে রাজহংসী, হনুমান, ছাগল, বিড়াল, গুইসাপ, বানর, মোরগ, কবুতর, কাঠঠোকরা, দোয়েল, মাছরাঙা, খরগোশ, গিনিপিগ, টিকটিকি। এছাড়াও আছে কিছু মডেল। যেমন মানুষ, গরু, ছাগল, শূকর ও খরগোশের ডিএনএ, ক্রোমোজোম, মস্তিষ্ক, চোখ, হৃৎপিণ্ড, জরায়ু, ফুসফুস, কিডনি, বক্ষ সহ ইত্যাদি অঙ্গপ্রত্যঙ্গের মডেল। এইসব উপাদান ছাড়াও এখানে বিভিন্ন প্রাণীদের তন্ত্রচিত্রের ছবি টানানো আছে। প্রাণীবিজ্ঞানে অবদান রাখা বিভিন্ন বিজ্ঞানীদের ছবিও এখানে আছে। জাদুঘরটির অন্যতম আকর্ষণ সংরক্ষিত কঙ্গাল। এখানে আছে মানুষ, হাতি, উট, কুমির, অজগর, গরু, ছাগল, হরিণ, ঘোড়া, ভেড়া, বানর, শূকর, বিড়াল, কুকুর, বাদুর, গিনিপিগ, খরগোশ, হাঁস, কচ্ছপ, মুরগি, কবুতর ও কোয়েলসহ বিভিন্ন প্রাণীর কঙ্গাল। এখানে রাখা অজগরের কঙ্গালটি দৈর্ঘ্যে ১৩ ফুট লম্বা। আর হাতির কঙ্গালটি আনা হয়েছে ডুলাহাজারা সাফারি পার্ক থেকে। কঙ্গালগুলোর মধ্যে বিশেষ বা অনন্য কিছু কঙ্গাল রয়েছে। যেমন এশিয়ার হাতি, উঠ, নারী হরিণ, ভারতীয় রক পাইথন ইত্যাদি। বিভিন্ন ধরনের কঙ্গাল এবং হাড় সংগ্রহের ক্ষেত্রে কাজ করেন বিশ্ববিদ্যালয়টির এনাটমি ও হিস্টোলজি বিভাগের প্রফেসর সুব্রত কুমার শীল। সিভাসুর ক্যাম্পাসেই অবস্থিত এস.এ. কাদেরী হাসপাতাল থেকেও অনেক হাড় সংগ্রহ করা হয়েছে। বিশেষ করে প্রাণী মারা যাওয়ার পরে সেখান থেকে এগুলো সংগ্রহ করা হয়েছে। ২০২১ সালে এই জাদুঘরে নতুন করে সংযোজন করা হয়েছে জিরাফের কঙ্কাল। ২০১৯ সালে বাংলাদেশ জাতীয় চিড়িয়াখানায় জিরাফটি মারা যায়। ছয় মাস পর কবর থেকে তুলে জিরাফটির কঙ্কালগুলোকে সংরক্ষণ করা হয়। পুরো জিরাফটির অবয়ব তৈরি করতে প্রায় দুই বছরের মতো সময় লেগেছে। এবং লক্ষাধিক টাকা খরচ হয়েছে। অস্ট্রেলিয়া ও যুক্তরাষ্ট্র ছাড়া পৃথিবীর কোথাও জিরাফের কঙ্কাল নেই। সিভাসুতে তৃতীয় কঙ্কাল হিসেবে জিরাফের কঙ্কালটি সংযোজিত হল।
সিরাজুল হক মন্টু
সিরাজুল হক মন্টু বাংলাদেশের বরিশাল জেলার রাজনীতিবিদ ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।
প্রাথমিক জীবন
সিরাজুল হক মন্টু বরিশাল জেলার মুলাদীর পাতারচর গ্রামে জন্মগ্রহণ করেন।
রাজনৈতিক জীবন
সিরাজুল হক মন্টু গণপ্রজাতন্ত্রী বাংলাদেশ সরকারের সাবেক বস্ত্র প্রতিমন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হয়েছিলেন। তিনি মৃত্যুবরণ করেছেন।
বাচসাস পুরস্কার
বাংলাদেশ চলচ্চিত্র সাংবাদিক সমিতি পুরস্কার সংক্ষেপে বাচসাস পুরস্কার বাংলাদেশি চলচ্চিত্র, টেলিভিশন ও সঙ্গীতে অবদানের জন্য বাংলাদেশ চলচ্চিত্র সাংবাদিক সমিতি কর্তৃক প্রদত্ত পুরস্কার। ১৯৭২-৭৩ সাল থেকে শ্রেষ্ঠ চলচ্চিত্র, পরিচালক, অভিনেতা, অভিনেত্রী ও অন্যান্য কলাকুশলীদের এ পুরস্কার প্রদান করা হচ্ছে।
ইতিহাস
বাচসাস পুরস্কার মুক্তিযুদ্ধ পরবর্তী সময়ে প্রদান করা শুরু হয়। এটা স্বাধীন বাংলাদেশের প্রথম চলচ্চিত্র বিষয়ক পুরস্কার। জাতীয় পশু রয়েল বেঙ্গল টাইগার এ পুরস্কারের প্রতীক। ১৯৭৪ সালে সর্বপ্রথম ১৯৭২-৭৩ সালের চলচ্চিত্রের জন্য এ পুরস্কার প্রদান শুরু হয়। তখন থেকে সেরা চলচ্চিত্র, পরিচালক, অভিনেতা, অভিনেত্রী, পার্শ্বচরিত্রে অভিনেতা, পার্শ্বচরিত্রে অভিনেত্রী, সঙ্গীত পরিচালক, গীতিকার, পুরুষ কণ্ঠশিল্পী, নারী কণ্ঠশিল্পী, কাহিনীকার, চিত্রনাট্য, সংলাপ, চিত্রগ্রাহক, শিল্প নির্দেশক, সম্পাদনা জন্য পুরস্কার দেওয়া হচ্ছে। এছাড়াও টেলিফিল্ম, টিভি সিরিয়াল, টিভি নাটক, টিভি অনুষ্ঠান, বিজ্ঞাপনচিত্র, মঞ্চ নাটক, সঙ্গীত, নৃত্যের জন্য এ পুরস্কার প্রদান করা হয়। ১৯৮৮ সাল পর্যন্ত এ পুরস্কার নিয়মিত দেওয়া হয়। ৭ বছর পর ১৯৯৫ সাল থেকে এটি আবার নিয়মিত প্রদান করা শুরু হয়।
জামিয়া কাসেমিয়া (মাদ্রাসা শাহী)
জামিয়া কাসমিয়া মাদ্রাসা শাহী (শুধু মাদ্রাসা শাহী নামেও পরিচিত) উত্তর প্রদেশের মুরাদাবাদের একটি ইসলামী মাদ্রাসা। এটি একটি দেওবন্দি মাদ্রাসা। দারুল উলুম দেওবন্দের চিন্তা ও আদর্শধারায় প্রতিষ্ঠিত। মাদ্রাসাটির প্রতিষ্ঠাতা হলেন, মুহাম্মদ কাসেম নানুতভী। যিনি দারুল উলুম দেওবন্দের আচার্য এবং প্রতিষ্ঠাতা সদস্য ছিলেন। এছাড়াও মাদ্রাসার মূল ব্যক্তিত্বের মধ্যে অধিকাংশই দারুল উলুম দেওবন্দের প্রাক্তন ছাত্র বা শিক্ষক।
বাচসাস পুরস্কার
জুরি বোর্ড
বাংলাদেশ চলচ্চিত্র সাংবাদিক সমিতির নির্বাচিত কমিটির সদস্যরা জুরি বোর্ড নির্বাচন করে। সরকারি কর্মকর্তা, শিক্ষাবিদ, সাংবাদিক, কবি-সাহিত্যিক, চলচ্চিত্র পরিচালক, প্রযোজক, অভিনেতা, অভিনেত্রীদের সাধারনত জুরি বোর্ডের সদস্য হিসেবে নির্বাচিত করা হয়।
জামিয়া কাসেমিয়া (মাদ্রাসা শাহী)
ইতিহাস
মুরাদাবাদের দরিদ্র মুসলমানরা মুহাম্মদ কাসিম নানুতভীর পরামর্শে মাদ্রাসা প্রতিষ্ঠা করেছিলেন। মাদ্রাসার পৃষ্ঠপোষকদের মধ্যে রয়েছেন, রশিদ আহমদ গাঙ্গুহি, মাহমুদ হাসান দেওবন্দী, হুসাইন আহমদ মাদানী, সৈয়দ ফখরুদ্দীন আহমদ, সৈয়দ মুহাম্মদ মিয়াঁ দেওবন্দী, মুহাম্মদ জাকারিয়া কান্ধলভী এবং আসআদ মাদানির।
বাচসাস পুরস্কার
পুরস্কার প্রত্যাখ্যান
একের পর এক লেখক-প্রকাশক হত্যা এবং তাদের ওপর হামলার প্রতিবাদের ভাষা হিসেবে নিজের পাওয়া বাংলাদেশ চলচ্চিত্র সাংবাদিক সমিতির দেওয়া পুরস্কার ফিরিয়ে দেওয়ার ঘোষণা দেন কবি ও লেখক বরকতউল্লাহ মারুফ। হুমায়ুন আহমেদ রচিত উপন্যাস অবলম্বনে মোরশেদুল ইসলাম পরিচালিত প্রিয়তমেষু চলচ্চিত্রের চিত্রনাট্য লেখার জন্য এই পুরস্কার পেয়েছিলেন মারুফ বরকত।
জামিয়া কাসেমিয়া (মাদ্রাসা শাহী)
কোর্সসমূহ
মাদ্রাসা শাহী নিম্নলিখিত কোর্সগুলি প্রদান করে:
ইসকন মন্দির, পুনে
ইসকন নিউ বৈদিক সাংস্কৃতিক কেন্দ্র (এনভিসিসি), শ্রী শ্রী রাধা বৃন্দাবনচন্দ্র মন্দির বা ইসকন পুনে হল ভারতের পুনেতে অবস্থিত একটি হিন্দু গৌড়ীয় বৈষ্ণব মন্দির । মন্দিরটি রাধা কৃষ্ণকে উৎসর্গীকৃত ৷ এটি পুনে শহরের বৃহত্তম মন্দির, যা ২০১৩ সালে চালু হয়৷
ইতিহাস
থাম্ব|মন্দিরে প্রতিষ্ঠিত [[কৃষ্ণ ও রাধা বিগ্রহ]]
স্থাপত্য
মন্দির কমপ্লেক্সে দুটি মন্দির রয়েছে- প্রধান রাধা কৃষ্ণ মন্দির এবং ভেঙ্কটেশ্বর (বালাজি) মন্দির। রাধাকৃষ্ণ মন্দিরটি লাল পাথর এবং মার্বেল ব্যবহার করে উত্তর ভারতীয় স্থাপত্য শৈলীতে নির্মিত হয়েছে এবং ভেঙ্কটেশ্বর মন্দিরটি দক্ষিণ ভারতীয় স্থাপত্য শৈলীতে (তিরুমালার বালাজি মন্দিরের অনুরূপ) কোটা পাথর ব্যবহার করে নির্মিত হয়েছে।
এই মন্দিরে প্রতিদিন ভগবদ্গীতা এবং শ্রীমদ্ভাগবতম পাঠ করা হয় ।
অ্যান্টার্কটিকার জনপরিসংখ্যান
অ্যান্টার্কটিকার কোনও স্থায়ী বাসিন্দা নেই। এতে গবেষণা কেন্দ্র এবং ফিল্ড ক্যাম্প রয়েছে যা নির্দিষ্ট মৌসুমে বা সারা বছর ধরে পরিচালনা করা হয়, এছাড়াও এখানে তিমি শিকারের জন্য স্থাপিত কিছু পুরনো বসতি রয়েছে। অ্যান্টার্কটিক চুক্তিতে স্বাক্ষরকারী প্রায় ১২টি রাষ্ট্র অ্যান্টার্কটিক মহাদেশ এবং তার আশেপাশের মহাসাগরগুলিতে মৌসুমি (গ্রীষ্ম) বা বর্ষব্যাপী গবেষণা করার জন্য কর্মী পাঠিয়ে থাকে।
মহাদেশ এবং এর আশেপাশের দ্বীপগুলিতে ৬০° দক্ষিণ অক্ষাংশের দক্ষিণাঞ্চল (অ্যান্টার্কটিক চুক্তির আওতাভুক্ত অঞ্চল) নিয়ে বৈজ্ঞানিক গবেষণা বা সহায়তা করছেন এমন লোকসংখ্যা গ্রীষ্মে প্রায় ৪০০০ থেকে শীতকালে ১০০০-এর মধ্যে উঠানামা করে। এছাড়া, চুক্তি অঞ্চলের জলে জাহাজের ক্রু, চালক ও বিজ্ঞানীরা সহ প্রায় এক হাজার কর্মী বর্তমান রয়েছেন। অ্যান্টার্কটিকার বৃহত্তম স্টেশন ম্যাকমুরডো স্টেশনটিতে গ্রীষ্মকালে জনসংখ্যা থাকে প্রায় ১০০০, শীতকালে যা প্রায় ২০০ তে নেমে আসে।
স্টেল্থ
thumb|right|বি টু ষ্টেল্থ ওরিজিনাল স্টেল্থ বিমান এক বিশেষ ধরনের বিমান যা রাডারকে ফাঁকি দিতে সক্ষম। এটি বিশেষ ধরনের প্রযুক্তি ব্যবহার করে যার ফলে দৃশ্যমান, শাব্দিক, অবলোহিত তরঙ্গ, এবং বেতার তরঙ্গ দ্বারা এর অবস্থান নির্ণয় করা যায় না। এই প্রযুক্তিকে সম্মিলিতভাবে স্টেল্থ প্রযুক্তি বলা হয়। স্টেল্থ প্রযুক্তির উন্নয়ন শুরু হয় দ্বিতীয় বিশ্বযুদ্ধ চলাকালীন জার্মানিতে। মূল হোর্টেন হো ২২৯ এর নকশা করা হয় বিএমডব্লিউ ০০৩ জেট ইঞ্জিন যুগলের জন্য কিন্তু পরে জাঙ্কার্স জুমো ০০৪ জেট ইঞ্জিন যুগলে ব্যবহৃত হয় এবং এটিকে প্রথম স্টেল্থ বিমান হিসেবে উল্লেখ হয়। মার্কিন যুক্তরাষ্ট্রের বিমানের স্টেল্থের পরিচিত আধুনিক উদাহরণ হল এফ-১১৭ নাইটহক (১৯৮১-২০০৮), বি-২ স্পিরিট, লকহিড মার্টিন এফ-২২ র‌্যাপ্টর, এবং এফ-৩৫ লাইটনিং ২।
নকশা
স্টেল্থ বিমানের মূল নকশার উদ্দেশ্য হল রাডার ও উত্তাপ এড়িয়ে চলা। ফলে নকশাকারদের নিম্নোক্ত বিষয়ে প্রাধান্য দিয়ে থাকে, যা বিমানের সফলতার ভিত গড়ে তুলে:-
২০১৬ বার্লিন হামলা
১৯শে ডিসেম্বর ২০১৬ সিইটি সময় রাত ২০:১৪,বার্লিনের শালোটেনবুর্গ জেলার ব্রেইতসাইডপ্লাসের কায়সার উইলহেম মেমোরিয়াল চার্চের কাছে একটি বড়দিনের বাজারে একটি ট্রাক ঢুকে পরায় অন্তত বারো জন নিহত এবং ৪৮ জন আহত হয়। পুলিশ এবং পাবলিক প্রসিকিউটর একে একটি সন্ত্রাসী ঘটনা হিসেবে বিবেচিত করছেন। আসল ট্রাক চালকে মৃত (গুলি করে হত্যা) অবস্থায় পাওয়া যায় এবং কিছু সময় পরে একজন পাকিস্তানি শরণার্থীকে ঘটনাস্থল থেকে গ্রেফতার করা হয়।
হামলা
১৯শে ডিসেম্বর ২০১৬, ২০:১৪ স্থানীয় সময়ে, বার্লিন শহরের পশ্চিমে ব্রেইতসাইডপ্লাসে একটি বড়দিনের বাজার মধ্য এক ব্যক্তি একটি চোরাই ট্রাক চালিয়ে দেওয়া বারো জনের মৃত্যু হয়। ব্রেইতসাইডপ্লাসের একটি ফুটপাথ এবং বুথ ধ্বংস করে ট্রাকটি চালিয়ে আসে। স্থানীয় পুলিশ এক বিবৃতে জানায় যে কায়সার উইলহেম মেমোরিয়াল চার্চের সামনে আসার আগে গাড়িটি বুদাপেস্টার ইস্টাসের দিক থেকে আসছিল। ট্রাকটির ক্যাবের যাত্রীর সীট থেকে একজন পোলীয় ব্যক্তির লাশ উদ্ধার করা হয়,, লোকটিকে প্রথমে হাত দিয়ে মারা হয় এবং পরে একটি ছোট-কালিবার বন্দুক দিয়ে গুলি করে হত্যা করে। সন্দেহভাজন চালকে ভিক্টোরিয়া কলাম দিকে পালিয়ে গেছে বলে খবর পাওয়া গিয়েছিল।
পুলিশ এবং পাবলিক প্রসিকিউটর একে একটি সন্ত্রাসী ঘটনা হিসেবে ঘটনার তদন্ত করছে। জার্মানি চ্যান্সেলর আঙ্গেলা মের্কেল বলেন, "আমরা আবশ্যই এটি সন্ত্রাসী হামলা ছিল বলে অনুমান করবো"। স্বরাষ্ট্রমন্ত্রী থমাস দে মাইজিরি একে সন্ত্রাসবাদী হামলা হিসেবে বর্ণনা করে।
গাড়ী
ঘটনায় জড়িত গাড়িটি ছিল একটি পোলীয় সোবিয়েমেশেল ভিত্তিক, "উসুগি ট্রাসপোরতোভে এরিয়েল জোরাফস্কি" (এরিয়েল জোরাফস্কি পরিবহন সেবা) ডেলিভারি কোম্পানির কালো রঙের একটি ইসকানিয়া আর ৪৫০ অর্ধ-ট্রেলার ট্রাক।
আনিস আমরি
২১শে ডিসেম্বর, পুলিশ ঘোষণা করে যে তদন্তকারীরা ট্রাক চালকের আসনের নিচে আনিস আমরি নামে স্থগিতের একটি নির্বাসন অনুমতিপত্র খুঁজে পেয়েছেন। আনিস আমরি ১৯৯২ সালে তিউনিসিয়ার তাতাওউইনে জন্মগ্রহণ করেন। কর্তৃপক্ষ আমরিরের জন্য ইউরোপ ব্যাপী তল্লাশী শুরু করেছেন। তদন্তকারীদের খবর অনুযায়ী, আমরি ২০১৫ সালে ইতালি থেকে জার্মানি ঢুকে এবং সালাফি নেটওয়ার্কে অন্তরভুক্ত হয় যাকে "ডাই ওয়ারে রেলিজন" (সত্য ধর্ম গ্রুপ) নামেও পরিচিত। এটি যা সম্প্রতিক আবু ওয়ালার গ্রেপ্তারের পরে জন্ম নেয়, যা আইএসআইএল নামে পরিচিত। এটি জার্মানি থেকে নতুন সদস্য নেওয়ার কাজ করে।
আমরি ২০১১ সালে লাম্পেডুসা দ্বীপে একটি শরণার্থী নৌকাতে ইউরোপে প্রথম প্রবেশ করে। সে তার বয়স সম্পর্কে মিথ্যা কথা বলে অপ্রাপ্তবয়স্ক হওয়ার ভান এবং দ্বীপে অস্থায়ী অভিবাসীদের অভ্যর্থনা কেন্দ্রে তাকে পাঠানো হয়েছিল। ২০১১ সালে ইতালিতে ভাঙচুর, হুমকি ও চুরির দায়ে কারাভোগ করেন। চার বছর জেলে থাকাকালে সহিংস আচরণের জন্য তিনি ইতালি কর্তৃপক্ষের কাছে পরিচিতি পান। কারাগার থেকে মুক্তি পাওয়ার পর তাকে ইতালি ছাড়তে বলা হয়। আনিস আমরিকে ২৩শে ডিসেম্বর শুক্রবার সিইটি সময় রাত ০৩:০০ ইতালির মিলানোর সেস্তো সান জুভান্নি রেলস্টেশন সামনে মিলানের পুলিশের সাথে গোলাগুলি পুলিশের গুলিতে মারা যায়। আমরি কেবলমাত্র ফ্রান্সের চেইমব্ররি (ভিয়া তুরিন) থেকে ট্রেনে আসে। একটি রুটিন টহল চলাকালে দুই পুলিশ কর্মকর্তা তার পরিচয় পত্র চায়। তার পরিচয় পত্র না থাকায় বেগ অনুসন্ধান করতে চায়। আমরি একটি বন্দুক বের করে এবং এক কর্মকর্তার কাঁধে গুলি করে। অন্য এক কর্মকর্তা আমরি গুলি করে। আমরিকে আধা ঘণ্টার মত বাচাঁনো চেষ্টা করা হয় কিন্ত সেখানে সে মারা যায়।
দেওয়ান নজরুল
দেওয়ান নজরুল একজন বাংলাদেশী চলচ্চিত্র পরিচালক, গীতিকার, চিত্রনাট্যকার এবং মুক্তিযোদ্ধা। তিনি বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কার (আজীবন সম্মাননা), আরটিভি প্রদত্ত আরটিভি পুরুস্কার (আজীবন সম্মাননা) লাভ করেছেন।
জন্ম ও শৈশব
দেওয়ান নজরুল ১৯৫০ সালে বাংলাদেশের সিরাজগঞ্জ জেলার উল্লাপাড়া উপজেলায় জন্মগ্রহণ করেন। তার বাবার নাম দেওয়ান সাবির হোসেন এবং মায়ের নাম শরিফা বেগম। সিরাজগঞ্জ থেকে স্থানীয়ভাবে প্রকাশিত 'যমুনা' পত্রিকায় কবিতা প্রকাশের মাধ্যমে তার লেখালেখির জীবন শুরু হয়।
কৈশোরকাল
১৯৬৯ সালে তিনি বাংলাদেশের রাজধানী ঢাকায় চলে যান। সেখানে 'দৈনিক স্বদেশ' পত্রিকায় কাজ শুরু করেন। পরবর্তীতে তিনি এই পত্রিকার সাংস্কৃতিক সম্পাদক পদে দায়িত্বলাভ করেন। সাংবাদিকতার পাশাপাশি তিনি কবিতা লিখতেন। 'কে তুমি' চলচ্চিত্রে গান লিখার মধ্য দিয়ে বাংলা চলচ্চিত্র অঙ্গনে প্রবেশ করেন। এরপর মুক্তিযুদ্ধ শুরু হলে তিনি যুদ্ধে যোগদান করেন। তিনি ৭ নাম্বার সেক্টরের অধীনে পাবনা অঞ্চলে যুদ্ধ করেছিলেন।
চলচ্চিত্র নির্মাণ
দেওয়ান নজরুল চলচ্চিত্র নির্মাণের সাথে যুক্ত হন ইবনে মিজান পরিচালিত নাগিনীর প্রেম চলচ্চিত্রে শিক্ষানবিশ হিসেবে। বাংলাদেশের স্বাধীনতা অর্জনের পর ১৯৭৪ সালে ইবনে মিজান পরিচালিত ডাকু মনসুর, দুই রাজকুমার,নিশান, এক মুঠো ভাল,জিঘাংসা, বাহাদুর চলচ্চিত্রে সহকারী এবং প্রধান সহকারী পরিচালক এবং গীতিকার হিসেবে কাজ করেন। নিশান চলচ্চিত্রেটি ছিল পরিচালক ইবনে মিজানে সাথে করা শেষ চলচ্চিত্র এরপর থেকে তিনি বিভিন্ন চলচ্চিত্রে সহকারী পরিচালকের দায়িত্ব পালন করতে থাকেন। প্রধান সহকারী পরিচালক থেকে পরিচালক হিসেবে দেওয়ান নজরুলের প্রথম চলচ্চিত্র আসামী হাজির। তবে কোন কারণে চলচ্চিত্রটির কাজ শেষ করতে পারেন নি। এরপর তিনি ১৯৭৬ সালে শুরু করেন দোস্ত দুশমন চলচ্চিত্র নির্মাণের কাজ। ১৯৭৭ সালে তা মুক্তি পায়। এটিই দেওয়ান নজরুল পরিচালিত প্রথম মুক্তিপ্রাপ্ত চলচ্চিত্র। এখানে জসিম খল চরিত্রে অভিনয় করে দারুন খ্যাতি লাভ করেন। পরবর্তীতে তিনি অ্যাকশন হিরো হিসেবে ঢাকাই চলচ্চিত্রে স্থান করে নিয়েছিলেন। চলচ্চিত্রটি বিখ্যাত হয় এবং দেওয়ান নজরুল পরিচালক হিসেবে স্থায়ী আসন লাভ করেন। এই চলচ্চিত্রে পশ্চিমা ধারার মারামারির দৃশ্য সফলভাবে চিত্রায়িত হয়। এরপর তিনি তার পূর্বের অর্ধ সমাপ্ত আসামি হাজির চলচ্চিত্র পুণঃনির্মাণ শুরু করেন। এটিও ব্যাবসা সফল চলচ্চিত্র হিসেবে ঢাকাই চলচ্চিত্রে সুনাম অর্জন করে। অভিনেতা রিয়াজ তার হাত ধরে " বাংলার নায়ক" চলচ্চিত্রে মাধ্যমে পা রাখেন । দেওয়ান নজরুলের সহকারী এবং প্রধান সহকারী পরিচালকেরা এখন চলচ্চিত্র বা টিভির জগতে নামকরা মুখ তাদের মধ্যে রয়েছেন অভিনেতা কায়েস চৌধুরী, পরিচালক রায়হান মুজিব ,পরিচালক রানা নাসের এবং পরিচালক সোহানুর রহমান সোহান । তার " জনি" চলচ্চিত্র এর প্রদর্শনের মাধ্যমে  শুরু হয়েছিল যশোরে "মনিহার " সিনেমার যাত্রা ।
পরিচালক
দেওয়ান নজরুল পরিচালিত কিছু উল্লেখযোগ্য চলচ্চিত্র হলো:
চিত্রনাট্য
তিনি বেশ কিছু চলচ্চিত্রের চিত্রনাট্য লিখেছেন। যেমন:
গীতিকার
নিম্নোক্ত চলচ্চিত্রে তিনি গীতিকার হিসেবে কাজ করেছেন:
গান
চলচ্চিত্র নির্মাণের পাশাপাশি দেওয়ান নজরুল অসংখ্য কালজয়ী গান লিখেছেন। তার লেখা বিখ্যাত কিছু গান হলো:
সাহিত্যকর্ম
দেওয়ান নজরুল ইসলাম কাব্য, উপন্যাস ও শিশুতোষ বই লিখেছেন। যেমনঃ
হালিমা রফিক
হালিমা রফিক (২৩শে মার্চ ১৯৯৭ - ১৩ই জুলাই ২০১৪) পাকিস্তানের মুলতান, পাঞ্জাব, অঞ্চলের একজন পাকিস্তানি ক্রিকেটার ছিলেন। মুলতান ক্রিকেট স্টেডিয়ামে একটি ক্রিকেট ম্যাচ চলাকালীন, মুলতান ক্রিকেট ক্লাবের চেয়ারম্যান মৌলভি মুহম্মদ সুলতান আলম আনসারির বিরুদ্ধে তিনি যৌন হয়রানির অভিযোগ এনেছিলেন। তাঁর মহিলা সতীর্থরা তাঁকে এই মামলায় সমর্থন করেছিলেন। কিন্তু তারপরে আলম আনসারি তাঁর বিরুদ্ধে ২০ মিলিয়ন ডলারের খেসারত দাবী করে মামলা করেছিলেন। ২০১৪ সালের ১৩ই জুলাই রফিক অ্যাসিড খেতে আত্মহত্যা করেন।